's Moar südlich vom Mönksberg und vom Roaiberg is in d' stodnoon Taile vom Rianburga Moar beraits unta Fürsterzbischof Woif Dietrich vo Raitenau (Wolf Dietrich von Raitenau) noch 1598 teiweis entwässat worn. Waidare nennenswerte Taile san owa eascht ob 'm 18. Joarhundat entwässat worn und danoch schrittwais kuitiwiart worn. On am kloanen Fischwaia, wöicha duruch 'n Obbau vo Torf entstoadn is, hod da Erzbischof Leopoid Anton vo Firmian a Lustschloss fir sei Familie baunlossn. Doz'mois hod da Fürsterzbischof fir sei Odlsgschlecht (vuaoim fir seine Neffm Laaktanz/Laktantz und dem sei Familie) 's gsomte Wüidmos schrittwais aufkauft. Dodrauf hi hod se noch 'm Vurnom vom Erzbischof oimälich da Nom Leopoidskrona Mos aibürgat.